stanford-oval/wikipedia huggingface dataset:
Pyhä kirjoitus
Luettelo pyhistä kirjoituksista

Eri uskontojen pyhiä kirjoituksia:
Aasainusko
Runo-Edda eli vanhempi Edda, erityisesti Hávamál
Proosa-Edda eli nuorempi Edda
Ayyavazhi
Akilattirattu Ammanai
Arul Nool
Bahá'í
Kitáb-i-Aqdas
Kitáb-i-Íqán
Monia muita kirjoituksia, mukaan lukien muiden uskontojen kirjoituksia
Buddhalaisuus
Tripitaka tai Pāli-kaanon
Kiinalainen buddhalainen kaanon
Tiibetiläinen buddhalainen kaanon
Diskordianismi
The Principia Discordia (ei kaikki lahkot)
Falun Gong
Zhuan Falun
Hindulaisuus
Veda
Samhita
Rigveda
Samanveda
Yajurveda
Atharvaveda
Brahmanat
Aranyakat
Upanishadit
Sanskritinkielinen eeppinen kirjallisuus, jota edustavat ennen kaikkea Ramayana ja Mahabharata (Bhagavad Gita puolestaan on Mahabharatan osa)
Agamat
Puranat
Tantrat
Islam
Koraani
Hadith
Jainalaisuus
Tattvartha Sutra
Juutalaisuus
Tanakh
Toora
Nevi'im
Ketuvim
Talmud
Mišna
Gemara
Zohar
Kristinusko - Raamattu
Katolisuus, ortodoksisuus
Raamattu mukaan lukien ns. Apokryfikirjat
Kungfutselaisuus
Neljä kirjaa
Viisi klassikkoa
Mandealaisuus
Ginza Rba
Manikealaisuus
Arzhang
Mohismi
Mozi
Mormonismi
Raamattu
Mormonin kirja
Kallisarvoinen helmi
Oppi ja liitot
Erilaiset New Age -liikkeet tai modernit uskonnolliset liikkeet saattavat lukea jonkun seuraavista yliluonnollisesti inspiroiduksi:
Ihmeiden oppikurssi (A Course in Miracles, ACIM) (Helen Schucman)
Keskusteluja Jumalan kanssa (Neale Donald Walsch)
Oahspe
Urantia-kirja
Rastafari-liike
Raamattu
Holy Piby
Kebra Negast
Samarialaiset
Samarialainen pentateukki
Satanismi
Saatanallinen Raamattu
Sikhiläisyys
Guru Granth Sahib, kymmenen gurun kirjoitukset
Dasam Granth Sahib
Swedenborgilaisuus
Raamattu
Emanuel Swedenborgin kirjoitukset
Jotkut katsovat myös Swedenborgin kuoleman jälkeen julkaistujen käsikirjoitusten olevan pyhiä
Taolaisuus
Daodejing
Yijing
Thelema
Theleman pyhät kirjoitukset, erityisesti Liber Al vel Legis (Lain kirja)
Zarathustralaisuus
Zend-Avesta
Näkemyksiä

Uskontojen oma asennoituminen pyhiin kirjoituksiin vaihtelee. Jotkut uskonnot pyrkivät tekemään kirjoituksistaan laajalti vapaasti saatavia, kun taas jotkut uskonnot ajattelevat, että pyhien kirjoitusten tulee olla salaisia kaikilta paitsi lojaaleimmilta uskontoon vihityiltä henkilöiltä. Monissa uskonnoissa pyhien kirjoitusten määrä on rajattu (esim. kaanon) ja muutosten tekeminen on rajoitettua tai kiellettyä. Kirjoitusten käännökset saattavat saada uskonnosta riippuen hyväksynnän, mutta alkuperäistä kieltä ja alkutekstejä pidetään useimmiten korkeammassa ja autoritaarisemmassa arvossa. Jotkut uskonnot levittävät kirjoituksiaan vapaasti ja ilmaiseksi, jotkut taas perivät niistä maksun ja ovat tarkkoja tekijänoikeuksista.
Kirjoitusten standardoinnista on hyötyä erityisesti kirjoituksiin viitattaessa. Sikhismin Guru Granth Sahibiin viitataan sivunumeroilla, kun taas abrahamilaisten uskontojen ja niiden perillisten kirjoituksiin viitataan useimmiten luku- ja jaenumeroilla.
Aiheesta muualla

Wikimedia Commonsissa on kuvia tai muita tiedostoja aiheesta .
Sacred-texts (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Religious text
Käännös suomeksi
Siansaparot

Siansaparot on ongelmanratkaisukykyä kehittävä lelu ja peli, mikä koostuu kahdesta väännetystä metallikoukusta, jotka pitää ensin saada irti toisistaan, ja sitten kiinnittää ne takaisin toisiinsa. Molempiin pulmiin on kaksi ratkaisua. Lelun ratkaisemiseen ei tarvita voimaa.
Sesuvium edmonstonei

| Sesuvium edmonstonei |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Päivikkikasvit Aizoaceae
Suku::  Tähtipäivikit Sesuvium
Laji::  edmonstonei
Kaksiosainen nimi
 Sesuvium edmonstonei  Hook.f. 
Katso myös
   Sesuvium edmonstonei Wikispeciesissä   Sesuvium edmonstonei Commonsissa 
Infobox OKNimi-testi OKIUCN-testi OK: 
Sesuvium edmonstonei on päivikkikasveihin kuuluva kasvilaji, joka kasvaa kotoperäisenä Galápagossaarilla. Se on yleinen saariston kivi- ja hiekkarannoilla, ja se kasvaa usein tiheinä mattoina.
Kuvaus

S. edmonstonei on monivuotinen ruohovartinen kasvi, joka kasvaa melko matalana. Varsi on mehevä ja suomujen peittämä. Lehtiasento on vastakkainen, ja mehevät lehdet ovat yleensä kolme senttimetriä pitkiä ja kapean vastapuikeita.
Kukkien verhiö on valkoinen ja viisiliuskainen. Liuskat ovat noin kuusi millimetriä pitkiä. Hedelmä on munanmuotoinen kota. Mustia siemeniä on lukuisia.
Levinneisyys ja elinympäristö

S. edmonstonei on Galápagossaarten kotoperäinen kasvi, ja sitä kasvaa useiden saarten rantavyöhykkeellä. Kansainvälinen luonnonsuojeluliitto pitää sitä elinvoimaisena, koska se on yleinen kautta levinneisyysalueensa.
S. edmonstonei kasvaa usein tiheinä mattoina kivi- tai hiekkamaastossa.
Siansorkka

Siansorkka
Siansorkka eli kaksoispolvi on solmu, jota käytetään esimerkiksi tavaran ripustamiseen kaiteeseen tai pujoksen päättelemiseen. Siansorkalla voidaan myös nopeasti kiinnittää esimerkiksi vene pollariin, koska solmun voi tehdä valmiiksi ja pudottaa paalun ylitse.[lähde? ] Solmu helppo ja nopea tehdä, ja se on helppo avata myös kuormituksen jälkeen. Siansorkka voi kuitenkin löystyä itsekseen, joten veneen kiinnittämiseen pitemmäksi aikaa kannattaa käyttää paalusolmua.[lähde? ]
Sen vanha nimi on ollut rakentajasolmu.
Ulkosorkka on muunnos siansorkasta.
Pyöräily kesäolympialaisissa 2020 – miesten eräajo

Miesten eräajo Tokion kesäolympialaisissa 2020 kilpaillaan 4. – 6. elokuuta Izun velodromilla. Kilpailuun osallistuu 30 urheilijaa.
Karsinnat

Olympiaturnaukseen osallistuu 30 pyöräilijää. Näistä 16 tulee maista, jotka osallistuvat joukkuesprinttiin, kunhan eri kriteerit täyttyvät. Seitsemän urheilijaa valitaan niistä maista, jotka pääsivät keiriniin. Loput seitsemän pyöräilijää valitaan UCIn olympiakarsintarankingin perusteella. Rankingin perusteella valitaan vain maita, jotka eivät ole saaneet paikkaa joukkuesprintin kautta. Samoin jokainen maanosa tulee olla edustettuna.
Karsinnat > Kilpailuun osallistuvat maat

| Karsintatapa | Paikat maata kohden | Maiden lukumäärä | Maat |
| --- | --- | --- | --- |
| Yksilöranking | 1 | 7 |  Etelä-Afrikka    Kanada    Kiina    Japani    Malesia    Suriname    Trinidad ja Tobago |
| Joukkusprintti | 2 | 8 |  Alankomaat    Australia    Iso-Britannia    Puola    Ranska    Saksa    Uusi-Seelanti    Venäläiset olympiaurheilijat |
| Keirin | 1 | 7 |  Kanada    Kazakstan    Kolumbia    Japani    Malesia    Trinidad ja Tobago    Tšekki |
Lähtölista

| Maa | Pyöräilijöiden lukumäärä | Pyöräilijät |  |
| --- | --- | --- | --- |
Rampur (Uttar Pradesh)

| Rampur |
| --- | --- |

 Rampur
 Koordinaatit: 28°48′0″N, 79°0′0″E 
Valtio:  Intia
Osavaltio:  Uttar Pradesh
Piirikunta:  Rampur
Väkiluku (2011):  325 313
 – Metropolialue:  349 258
 
 rampur.nic.in 
Infobox OKVirheellinen NIMI-arvo: 
Rampur on kaupunki Intian Uttar Pradeshin osavaltiossa. Historiallisen Rohilkhandin alueella oleva kaupunki perustettiin vuonna 1775 Rampurin ruhtinaskunnan pääkaupungiksi. Vuoden 2011 väestönlaskennassa sen asukasluku oli 325 313.
Maantiede

Rampur sijaitsee Intian Uttar Pradeshin osavaltion luoteisosassa Rampurin piirikunnassa Kosijoen varrella. Seutu on Rohilkhandin historiallisella alueella. Moradabad sijaitsee noin 24 kilometriä Rampurtista länteen. Bareilly sijaitsee kauempana kaakossa.
Historia

Rampurin perustaminen liittyy rohillojen ja Rohilkhandin historiaan. Rohillat olivat myöhemmin Rohilkhandina tunnetuksi tulleelle alueelle muuttaneita paštuja, joita saapui seudulle siirtolaisina Suurmogulien valtakunnan kaudella. Rohillat perustivat itsenäisen valtion 1700-luvun alkupuoliskolla. He kävivät vuonna 1774 niin sanotun rohillasodan brittien tukemaa Awadhin hallitsijaa vastaan. Lopputuloksena he menettivät suuren osan alueistaan, mutta he saivat pitää muodostetun Rampurin ruhtinaskunnan alueen, johon kuului tuleva Rampurin kaupunki.
Nykyisen Rampurin paikalla oli aluksi neljä kylää, jotka tunnettiin yhteisnimellä Kather. Rampurin kaupungin perusti rohillahallitsija nawab Faizulla Khan vuonna 1775. Alkujaan uusi kaupunki oli tarkoitus nimetä Faizabadiksi, mutta lopulta päädyttiin nykyiseen nimeen, kun ehdotettua nimeä pidettiin liian yleisenä. Uuteen kaupunkiin Faizulla Khan rakennutti esimerkiksi Rampurin Jama Masjid-moskeijan. Toinen maamerkki on Rampurin linna, joka käsittää huomattavan käsikirjoitusten kokoelman Raza- tai Hamid Manzin kirjastossa.
Rohilkhand liitettiin Brittiläiseen Intiaan vuonna 1801. Rampurin  hallitsija sai kuitenkin pitää asemansa brittien alaisuudessa. Vuoden 1947 Intian jaon yhteydessä alue liitettiin itsenäistyneeseen Intiaan ja entisestä ruhtinaskunnasta tehtiin Rampurin piirikunta.
Väestö

Rampurin asukasluku oli Intian vuoden 2011 väestönlaskennan mukaan 325 313. Metropolialueen asukasluku oli 349 258. Vuonna 1961 kaupungin asukasluku oli 135 407. Vuonna 2011 kaupungin asukkaista 70,02 % oli muslimeja. Hinduja oli 28,46 % ja sikhejä 1 %.
Katukuvaa torilla.
Rampurin valtion lippu.
Raza-kirjasto.
Satu Salminiitty

Satu Salminiitty (s. 1959) on suomalainen runoilija.
Teoksia

Aikataika : runoja. WSOY 1981
Paratiisiaavistus : runoja. WSOY 1983
Elämän huoneet. WSOY 1986
Raottuvien ovien valo : runoja. WSOY 1989
Palava kirja. WSOY 1991
Huumaava yksinäisyys : romaani. WSOY 1992
Ilmalapsi : runoja. WSOY 1995
Palkinnot

J. H. Erkon kirjoituskilpailu 1981
Kalevi Jäntin palkinto 1990
Siassin saaristo

| Siassi |
| --- | --- |
 Siassin saaret kuvassa alhaalla, keskellä olevan Umboin saaren eteläpuolella. Kuvassa ylhäällä olevat pyöreät saaret ovat Tolokiwa ja Sakar.
Merialue:  Salomonmeri, Tyyni valtameri
Saaria yht.:  18
Suurin saari:  Tuam ja Malai
Muita saaria:  Aronaimutu, Nuru, Dup, Matengnai, Por, Mandok, Aromot, Mutumalau, Tambiu, Tamun, Araitamu, Sirik, Nesup, Vassee, Massmass ja Dingen
Valtio
Valtio:   Papua-Uusi-Guinea
Maakunta:  Morobe
Siassin saaristo on pienistä ja matalista korallisaarista koostuva saariryhmä Papua-Uudessa-Guineassa. Saaret sijaitsevat Umboin saaren kaakkoiskärjen ympäristössä. Saaristoon kuuluu yhteensä 18 saarta, joista kuusi on asuttuja.
Siassin saariston saarista suurimpia ovat Tuam ja Malai, jotka ovat pinta-alaltaan noin 0,8 km2. Tuam sijaitsee 14 km päässä Umboista ja kohoaa korkeimmillaan 76 metriä merenpinnan yläpuolelle. Malai sijaitsee puolestaan 9 km päässä Umboista ja sen itäosa nousee noin 45 metriä merenpinnan yläpuolelle länsiosan ollessa alavaa hiekkatasankoa. Tuamin ja Malain lisäksi muut asutut saaret ovat Mandok, Aromot, Aronaimutu ja Mutumalau. Niiden pinta-ala vaihtelee alle 0,01 km2:stä 0,05 km2:iin ja ne sijaitsevat lähellä Umboin saaren rantaa.
Satu Salonen (kirjailija)

Satu Salonen (s. 1951 Vimpeli) on suomalainen tietokirjailija, kolumnisti ja bloggaaja. Hän on entinen Esmerk Oy:n johtaja ja perustajaosakas.
Salonen loi uransa tietopalveluyritys Esmerkin talousjohtajana, matkusti ja asui eri puolilla maailmaa kansainvälistyvän perheyrityksensä asioissa. Vuonna 1999 hänellä todettiin MS-tyyppinen muistisairaus, ja hän joutui jättämään työnsä.
Salosen teos Sairaan hyvä potilas oli ehdolla Tieto-Finlandia-palkinnon saajaksi 2006. Hän kirjoitti yhdessä lääkäri Markus Färkkilän kanssa kirjat Pääteos (2008) ja Sairaan hyvä lääkäri (2012).
Vuonna 2010 Salonen julkaisi pamfletinomaiset muistelmansa ja ajatuksensa työelämästä nimeltä Sumutettu sukupolvi. Siinä Salonen kritisoi työelämäkeskustelua ja puhuu ”maripaitamaistereista”, jotka valittavat työelämän huonontumista hyväpalkkaisissa suojatyöpaikoissaan ja vetävät joukkoihinsa uusia kirkasotsia.
Salonen on Suomen Ultraharvinaiset ry:n perustajajäsen ja puheenjohtaja.
Teoksia

Sairaan hyvä potilas.  Helsinki:  Duodecim, 2006.  ISBN 978-951-656-228-8.
Salonen, Satu & Färkkilä, Markus: Pääteos.  Helsinki:  Duodecim, 2009.  ISBN 978-951-656-291-2.
Sumutettu sukupolvi.  Helsinki:  WSOY, 2010.  ISBN 978-951-0-35439-1.
Salonen, Satu & Färkkilä, Markus: Sairaan hyvä lääkäri.  Helsinki:  Duodecim, 2012.  ISBN 978-951-656-421-3.
Aiheesta muualla

Satu Salosen verkkosivusto
Ray Ewry

| Mitalit | Mitalit | Mitalit |  |
| --- | --- | --- | --- |
|  Ray Ewry vuoden 1900 olympiakisoissa |  Ray Ewry vuoden 1900 olympiakisoissa |  Ray Ewry vuoden 1900 olympiakisoissa |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | vauhditon korkeus |  |
|  Kultaa | Pariisi 1900 | vauhditon pituus |  |
|  Kultaa | Pariisi 1900 | vauhditon kolmiloikka |  |
|  Kultaa | St. Louis 1904 | vauhditon korkeus |  |
|  Kultaa | St. Louis 1904 | vauhditon pituus |  |
|  Kultaa | St. Louis 1904 | vauhditon kolmiloikka |  |
|  Kultaa | Lontoo 1908 | vauhditon pituus |  |
|  Kultaa | Lontoo 1908 | vauhditon korkeus |  |
|  Olympialaiset Välikisat  |  Olympialaiset Välikisat  |  Olympialaiset Välikisat  |  |
|  Kultaa | Ateena 1906 | vauhditon pituus |  |
|  Kultaa | Ateena 1906 | vauhditon korkeus |  |
Raymond ”Ray” Clarence Ewry (14. lokakuuta 1873 Lafayette, Indiana – 29. syyskuuta 1937 New York, New York) oli yhdysvaltalainen yleisurheilija, joka oli erikoistunut vauhdittomiin hyppylajeihin. Ewry on eräs kaikkien aikojen menestyneimmistä olympiaurheilijoista kahdeksalla olympiavoitollaan. Mikäli Ateenan vuoden 1906 niin sanottujen välikisojen kaksi voittoa lasketaan mukaan, niin Ewryn kymmenen ykköstilaa tekevät hänestä kaikkien aikojen toiseksi voitokkaimman olympiaurheilijan Michael Phelpsin jälkeen.
Nuoruus ja sairastuminen polioon

Ray Ewry syntyi 1873. Hänen äitinsä kuoli tuberkuloosiin, kun hän oli aivan pieni, ja hänen isänsä taisteli alkoholismin kanssa.
Ewry jäi orvoksi viisivuotiaana ja sairastui polioon seitsemänvuotiaana. Hänen pelättiin jäävän pyörätuoliin loppuiäkseen. Eräs lääkäri ehdotti eräänlaisia jalkaharjoitteita, joita nykyään pidettäisiin varmaan plyometrisenä harjoitteluna. Ewry harjoitteli päivittäin ja pystyi voittamaan sairautensa. Jatkuvat hyppyharjoitukset olivat tehneet hänen jaloistaan todella vahvat.
Urheilu-ura > Yliopistoura

Ewry kilpaili jo high schoolissa yleisurheilussa ja amerikkalaisessa jalkapallossa. Hän aloitti 1890 Purduen yliopistossa. Yleisurheilun lisäksi Ewry kilpaili  yliopistoaikanaan myös amerikkalaisessa jalkapallossa ja pelasi koripalloa NMKY:ssä. Amerikkalaisen jalkapallon hän lopetti kauden jälkeen loukattuaan olkapäänsä.
Ewry oli Purduen yleisurheilujoukkueen kapteenina, kun se voitti ensimmäisen kerran Indianan yliopistojen kilpailun. Ewry voitti kolme kilpailua ja sijoittui yhdessä toiseksi.
Urheilu-ura > Moninkertaiseksi olympiavoittajaksi

Ewry jäi Purdueen suoritettuaan alemman korkeakoulututkinnon insinööritieteistä. Hän opetti yliopistossa ja jatkoi opintojaan. Ewry liittyi myös Chicago Athletic Associationiin jatkaakseen yleisurheilu-uraansa. Hän rikkoi Chicagossa muun muassa vauhdittoman pituushypyn maailmanennätyksen.
Ewry valmistui maisteriksi 1897 ja sai 1899 New Jerseyn Elizabethista työpaikan laivaston tarkastajana. Hän muutti New Jerseyyn ja liittyi New York Athletic Clubiin, jonka urheilijat olivat seuranneet kiinnostuneina vuoden 1896 olympialaisia ja päättivät lähettää parhaimmat urheilijansa myös Pariisin vuoden 1900 kisoihin.
Pariisin olympialaisissa Ewry voitti vauhdittoman korkeushypyn, vauhdittoman pituushypyn ja vauhdittoman kolmiloikan – kaikki lajit samana päivänä 16. heinäkuuta. Seuraavissa kisoissa 1904 hän puolusti menestyksellisesti voittojaan ja teki maailmanennätyksen vauhdittomassa pituushypyssä.
Ateenassa järjestettiin ensimmäisen olympialaisten kymmenvuotisjuhlan kunniaksi kisat vuonna 1906. Vaikka se ei ollutkaan varsinainen olympiavuosi, Ewry osallistui kilpailuihin. Hän voitti jälleen sekä vauhdittoman pituus- ja korkeushypyn. Vauhditon kolmiloikka oli poistettu olympiaohjelmasta. Ewry voitti lajit uudelleen Lontoossa 1908.
Ewry pyrki mukaan vielä Tukholman vuoden 1912 olympialaisiin, mutta hän joutui lopettamaan yrityksen ja uransa kovien reumamaisten kipujen takia.
Ewryn lahjakkuutta kuvaa se, että hänen vauhdittoman pituushypyn maailmanennätyksensä (3,47 metriä) oli edelleen voimassa, kun lajin kansainväliset kilpailut päättyivät 1930-luvulla. Ewry hyppäsi myös vauhditonta pituutta takaperin hurjat 2,87 metriä, joka sekin on edelleen "maailmanennätys".
Yksityiselämä

Ewry meni vuonna 1900 naimisiin lafayettelaisen Nelle Johnsonin kanssa. He saivat liittonsa aikana Mary Elizabeth -nimen saaneen tyttären.
Ewry työskenteli New Jerseyssä laivastossa ja valvoi sota-alusten rakentamista. Hän toimi 1904–1912 New Yorkin laivastotelakan pääinsinöörinä. Uransa myöhemmässä vaiheessa hän valvoi padon rakentamista New Yorkissa.
Ewryn urheilu-uran lopettaneet kivut pahenivat hiljalleen, ja hän sairastui niveltulehdukseen. Hän kuoli New Yorkissa vuonna 1937. Hänet on haudattu vaimonsa kanssa Lafayetteen.
Aiheesta muualla

Kuvia tai muita tiedostoja aiheesta Ray Ewry Wikimedia Commonsissa
Vauhdittomien hyppyjen olympiavoittajat
Ewry korkeushyppäämässä olympialaisissa 1904.
Riihimäen Suunnistajat

Riihimäen Suunnistajat on riihimäkeläinen suunnistusseura. Seura on perustettu 6. tammikuuta 1948 Riihimäellä ravintola Keitaan Korsukabinetissä. Ennen omaa suunnistusseuraa Riihimäellä suunnistusta oli harrastettu Kiskon ja Kiista-Veikkojen urheiluseuroissa.
Kisajärjestelyjä

Riihimäen Suunnistajat, RiSu, on järjestänyt Jukolan viestin vuonna 1956 Paalijärven alueella ja vuonna 1970 yhdessä Hyvinkään Rastin kanssa Usmin ja Paarijoen maastoissa.
Vuonna 1997 RiSu järjesti suunnistuksen viestien Suomen mestaruuskilpailut.
Vuonna 2003 RiSu järjesti Hyvinkään Rastin ja Lounais-Hämeen Rastin kanssa viisipäiväisen Fin5-rastiviikon Lopella ja Tammelassa.
Kuntorastit

Riihimäen Suunnistajat järjestävät kuntorasteja keväästä syksyyn kaiken ikäisille Riihimäellä ja sen lähialueilla. Lisäksi toimintaan kuuluvat suunnistuskurssit ja -opastukset mm. koulujen ja päiväkotien kanssa.
Suunnistuksen lisäksi RiSu on hoitanut Lopen Samoojien kanssa Loppi Trail polkujuoksutapahtumaa heinäkuulla.
Aiheesta muualla

Riihimäen Suunnistajien kotisivut
RiSu:n 75-vuotisjuhlatapahtuman tiedote/mainos Riihimäen Peltosaaressa.
Ramppikuume (tapahtuma)

Ramppikuume on 13–20-vuotiaille suunnattu valtakunnallinen nuorisoteatteritapahtuma, joka järjestetään vuosittain, normaalisti huhtikuussa. Tapahtumapaikan päiville tarjoaa pohjoissatakuntalainen Kankaanpään kaupunki. Tapahtuma järjestettiin ensimmäisen kerran vuonna 1997.
Tapahtuman ohjelma sisältää työskentelyä teatteriaiheisissa koulutuspajoissa sekä nuorisoteatterikatselmuksen, johon on avoin hakumahdollisuus kaikilla nuorisoteatteriryhmillä. Katselmukseen valitaan 5–7 nuorisoteatteriesitystä. Hakuaika päättyy tammikuun lopussa. Katselmuksen voittajaa odottaa Ramppikuume-kiertopalkinto sekä 840, nykyään tosin 1000 euron stipendi. Jaossa on myös muita palkintoja.
Palkitut

2021 Kangasalan Pikkuteatteri: Kohtalona murha
2020 Teatteri Ulpu, Ulvila
2018 Sällit - Tampereen poikateatteri: Kullervo
2015 Martinlaakson lukio, Vantaa: Ei
2012 Grande Finale, Tampere: Grande Finale
2011 Kolme Parta Teatteri, Tampere: Teurastamo
2010 Lempäälän Nuorisoseura, Lempäälä: Pesä
2009 Ryhmäpaine, Lahti: Bang Bang You're Dead
2008 Teatteri Ulpu, Ulvila: KYL MÄKI!
2007 Satulateatteri, Rautalampi: Jääkuvia
2006 Draamaryhmä Iitat, Kuusamo: Tyttöelämää
2005 VAU! –teatteri, Lievestuore: Luento rakkaudesta
2004 Lapsi- ja nuorisoteatteri Tirinä, Savonlinna: Joko lasket likkalapse?
2003 Lievestuoreen kansalaisopisto: 41400 Lievestuore
2002 Kuusankosken Teatterin Nuorisoteatteri ja Valkealan Kirkonkylän, Tirvan ja Elimäen Nuorisoseurojen nuorisoteatteriryhmien yhteistyö: Pirun kaunis tyttö
2001 Teatteri Ulpu, Ulvila: Rippi
2000 Varsinais-Suomen Kansanopiston musiikkiteatterilinja: Kalevanpoika
1999 Lahden Nuorisoteatteri: Häräntappoase
1998 Teatteri Flame, Hyvinkää: Kutsu
1997 Tampereen Nuorisoteatteri: Kadotuksen lapset
Tapahtuman järjestäjät

Suomen Nuoriso-opisto Paukkula
Kalevan Nuorten Satakunnan piiri
Kalevan Nuorten Liitto
Satakunnan Nuorisoseurojen Liitto
Suomen Nuorisoseurojen Liitto
Kankaanpään kaupunki
Kankaanpään Nuorisoseura  (Arkistoitu – Internet Archive)
Opintokeskus Kansalaisfoorumi
Aiheesta muualla

Ramppikuume-tapahtuman kotisivu
Ramppikuumeen keskustelufoorumi (Arkistoitu – Internet Archive)
Pyöräily kesäolympialaisissa 2020 – miesten aika-ajo

Miesten aika-ajo Tokion kesäolympialaisissa 2020 kilpaillaan 28. heinäkuuta Fuji Speedwaylla. Kilpailuun osallistuu 40 urheilijaa.
Karsinnat

Olympiakilpailuun osallistuu 40 pyöräilijää. Näistä 30 valitaan UCIn olympiakarsintarankingin perusteella siten, että 30. parasta maata saa yhden pyöräilijän olympialaisiin. Näiden lisäksi 10 pyöräilijää valitaan vuoden 2019 MM-kilpailujen perusteella. Näiden pyöräilijöiden pitää edustaa sellaisia maita, jotka saavat paikan maantieajoon. Jos maanosalla ei ole tämän jälkeen kahta edustajaa aika-ajoon, korvataan maarankingin listan maa käänteisessä järjestyksessä, kunnes jokaisella maanosalla on kaksi edustaja. Maanosan edustaja valitaan saman rankingin perusteella.
Karsinnat > Olympiaturnaukseen pääsevät maat

| Karsintatapa | Ajankohta | Paikat | Maa | Pyöräilijä |
| --- | --- | --- | --- | --- |
| Ranking | 22. lokakuuta 2019 | 1 |  Alankomaat |  |
| Ranking | 22. lokakuuta 2019 | 1 |  Algeria |  |
| Ranking | 22. lokakuuta 2019 | 1 |  Australia |  |
| Ranking | 22. lokakuuta 2019 | 1 |  Belgia |  |
| Ranking | 22. lokakuuta 2019 | 1 |  Ecuador |  |
| Ranking | 22. lokakuuta 2019 | 1 |  Eritrea |  |
| Ranking | 22. lokakuuta 2019 | 1 |  Espanja |  |
| Ranking | 22. lokakuuta 2019 | 1 |  Etelä-Afrikka |  |
| Ranking | 22. lokakuuta 2019 | 1 |  Iran |  |
| Ranking | 22. lokakuuta 2019 | 1 |  Irlanti |  |
| Ranking | 22. lokakuuta 2019 | 1 |  Iso-Britannia |  |
| Ranking | 22. lokakuuta 2019 | 1 |  Italia |  |
| Ranking | 22. lokakuuta 2019 | 1 |  Itävalta |  |
| Ranking | 22. lokakuuta 2019 | 1 |  Kanada |  |
| Ranking | 22. lokakuuta 2019 | 1 |  Kazakstan |  |
| Ranking | 22. lokakuuta 2019 | 1 |  Kolumbia |  |
| Ranking | 22. lokakuuta 2019 | 1 |  Norja |  |
| Ranking | 22. lokakuuta 2019 | 1 |  Portugali |  |
| Ranking | 22. lokakuuta 2019 | 1 |  Puola |  |
| Ranking | 22. lokakuuta 2019 | 1 |  Ranska |  |
| Ranking | 22. lokakuuta 2019 | 1 |  Saksa |  |
| Ranking | 22. lokakuuta 2019 | 1 |  Slovakia |  |
| Ranking | 22. lokakuuta 2019 | 1 |  Slovenia |  |
| Ranking | 22. lokakuuta 2019 | 1 |  Sveitsi |  |
| Ranking | 22. lokakuuta 2019 | 1 |  Tanska |  |
| Ranking | 22. lokakuuta 2019 | 1 |  Tšekki |  |
| Ranking | 22. lokakuuta 2019 | 1 |  Uusi-Seelanti |  |
| Ranking | 22. lokakuuta 2019 | 1 |  Venäjä |  |
| Ranking | 22. lokakuuta 2019 | 1 |  Viro |  |
| Ranking | 22. lokakuuta 2019 | 1 |  Yhdysvallat |  |
| MM-kilpailut 2019 | 29. syyskuuta 2019 | 1 |  Australia |  |
| MM-kilpailut 2019 | 29. syyskuuta 2019 | 1 |  Belgia |  |
| MM-kilpailut 2019 | 29. syyskuuta 2019 | 1 |  Iso-Britannia |  |
| MM-kilpailut 2019 | 29. syyskuuta 2019 | 1 |  Italia |  |
| MM-kilpailut 2019 | 29. syyskuuta 2019 | 1 |  Portugali |  |
| MM-kilpailut 2019 | 29. syyskuuta 2019 | 1 |  Saksa |  |
| MM-kilpailut 2019 | 29. syyskuuta 2019 | 1 |  Sveitsi |  |
| MM-kilpailut 2019 | 29. syyskuuta 2019 | 1 |  Uusi-Seelanti |  |
| MM-kilpailut 2019 | 29. syyskuuta 2019 | 1 |  Viro |  |
| MM-kilpailut 2019 | 29. syyskuuta 2019 | 1 |  Yhdysvallat |  |